KA E- IADAW MASi KA RONGBIRIA LEHKMEN Kl 
LONGSHWA MANSHWA. 



SHIKYNTIEN NA U NONGTHOH. 


Ka E-iadaw ne pyniatur masi kaba shisien shisnem ha ki 
katto katne tylli ki shnong ha Rilum Jaintia, hadien ba la dep ka bet 
ka thung kba lane ha shwa ban lum ban lang bad buh'ha ki Thiar ki 
Tyllu, kam long kaei kaei kaba dangthymmai, hynrei kaba ju pynialeh 
da ki longshwa manshwa, da ki Pamen, ki Beimen jong ka 
jaitbynriew Pnar Jaintia naduh hyndai hynthai naduh myndanglung 
ka pyrthei mynba u Mawsiang, u Mawtha ki dangjem kum ka 
'dewbilat kaba dang shu dep khleh. Lane naduh shwa ka por ban 
mih u Mawser, u Mawpylla mynba ki longshwa ki manshwa ki jong 
ngi ki dangthew khaw da u Khri ne da kaba shu kyndup da ka kti. 

Ka E-iadaw ne pyniadaw-pyniatur masi kaba shisien 
shisnem ka dei kawei na ki jingialehkai kaba pynialeh da ki Masi 
Kyrtong ban pynkmen pynbyrngia ia ki nongshong shnong jong ka 
shnong, ka Raij ne ka Elaka.Ka E-iadaw masi ka long ka saindur ba 
la saindur iohi jngai jong ki longshwa manshwa bad kat kum ka 
sainpyrkhat jong ki ym tang ba ka long ka RongTamasa kaba shisngi 
,ka long ruh ka lad ban tei ia ka imlang ka shlang, ka bha ka miat 
lyngba ka jingiakynduh paralok ia kiba ym shym la ia kynduh la 
kham slem. 

Ka pyniadaw masi ka don arjait, kaba shu pyniadaw rong 
sngewbha bad kawei kaba don bynta bad ka Niam. Ha Takhniang 
bad Nongjngi, Elaka Nongjngi kaba don bynta bad ka niam ha shwa 
ki sngi ka pyniadaw masi ki da knia shwa uwei u Blang. 

Ka E-iadaw ne pyniadaw masi kaba shisien shisnem hadien 
ba la dep ka bet ka thung kba, kaba la saindur da ki longshwa 



manshwa ka dangneh dangskhem, dangphuh dangphieng kum 
kawei na ki rong tamasa lehkmen. Nga pyrnnih ia kane ka kot 
shaphang ka E-iadaw masi khnang ba ki longdien ki wandien kin 
nangpynneh pynskhem shuh shuh ha ki por ki ban dangwan. 


Shri. M.M.Thaiang. 
Mookyrdup,Jowai. 
August 20/2014. 



KA IADAW MASI KA RONG BIRIA LEHKMEN Kl LONGSHWA 

MANSHWA. 


Naduh hyndai hynthai kulong kumah naduh ba danglung 
ka pyrthei ki Nongjaintia ki long ki briew kiba ieid ia ki jingialehkai 
( Sports) naduh ki Rangbah, ki Samla haduh ki khynnah. Ha shwa 
ban mih ka jingialehkai ka juk mynta kum ka jingialehkai Bol, Kriket, 
Hocky, Badminton bad kiwei de ki jingialehkai. Ki jingialehkai kaba 
ki longshwa manshwa jong ka jaitbynriew ki sngewtynnat ban 
ialehkai bad pynkmen ia ki Nongpeitkai ka long kum ka " 
Rahmookhrah, langiat-synraijaringbhang, lapam-um, latan -tylle 
( Tug of War), lasiat-thong ( Archery) laslait ( Wrestling), laphet- 
phari ( Race), lapuh Syiar ( Cock Fighting), Nohsakyryiat, larieh-ku- 
ku( Hide and seek), ladot-moo, lasiat Nup, lapdiah ia kynthir( Jump), 
ladat-dein, E-ladaw Muid bad ka E-ladaw Masi. 

Baroh ki jingialehkai kiba la kdew haneng ki long ki 
jingialehkai kiba khring briew bad kiba pynkmen pynsngewbha ia 
ki nongpeitkai. Ha kane ka jingthoh yn tehnoh shwa ia kiba bun ki 
jingialehkai kiba ju ialeh ki longshwa manshwa bad yn shim shwa 
tang ia ka E-ladaw Masi ( Bull Fighting) Ka jingpyniadaw Masi rong 
ka don arjait , ka jingpyniadaw rong kaba khlem don jingiadei ne 
don bynta bad ka Niam bad kawei pat ka jingpyniadaw Masi rong 
ka iaid lang bad ka Niam. 

Ha ka Elaka Raliang ka jingpyniadaw Masi rong kaba shisien 
shisnem ha Madan Pamsna kam don bynta eiei bad ka Niam wat 
lada ka don ka suit ka shor da ka 'kiad Urn da u Klong u Skaw da u 
Doloi, u Pator, ki Wasan bad ki Rangbah shnong hapdeng madan 
pyniadaw ha shwa ban sdang ia ka pyniadaw ne pyniatur ia ki Masi 
Kyrtong. Kat kum ka jingiathuh u Doloi ka Elaka Raliang, Doloi C. 
Lyngdoh ha une u Nongthoh ha kane ka 26/7/2014 la ong ba wat 
lada pyndonkam ia ka " Kyiad Pyrnah" ban suit ban shor shwa ban 



sdang ka jingpyniadaw Masi pynban kam don bynta eiei bad ka 
Niam bad kam shym la don kano kano ka jinglum ia u Synniang u 
Bynhei na ki paidbah lane na ki trai Masi kyrtong kiba pynmih 
Kyrtong ki ban pyniadaw ha kum kane ka sngi. 

Ka jingpyniadaw Masi rong ha ka Elaka Shangpung wat lada 
kam don bynta bad jingiadei eiei bad ka Niam, hynrei ka pher 
khyndiat na ka jingpyniadaw Masi rang jong ka Elaka Raliang. Ha 
Elaka Shangpung ha shwa ki sngi ka jingpyniadaw la don ka jinglum 
synniang da u Khaw lane da ka Pisa na ki trai Masi Kyrtong kiba 
don Masi Kyrtong ban pynmih ha ka sngi E-pyniadaw rong lane na 
kato ka Circle kaba don Masi Kyrtong ka ban pyniadaw. Haba ki la 
ioh ia u Khaw na kito ki trai Masi Kyrtong ne na kato ka Circle bad 
na uta u Khaw ki Shet Kyiad bad ia ka Kyiad kaba mih na kata kaba 
ki shet ki pdem la ainam ba ka dei ka "Kyiad pyrnah" ka la niew ba 
ka dei ka Kyiad khuid Jyiad kyntang bad da kane ka Kyiad ki suit ki 
shor ha Madan E-ladaw Masi shwa ban sdang ka jingpyniadaw ne 
pyniatur. 

Ha Elaka Nangbah katba lah ban iohlum jingtip da une u 
Nongthoh na ki 'riew Rangbah bad ki riewshemphang jong ka 
shnong la ong ba ka jingpyniadaw Masi rong kaba shisien shisnem 
kam don bynta eiei bad ka Niam bad ka shu long beit ka 
jingpyniadaw Masi rong kaba pynkmen pynsngewbha ia ki 
nongshong shnong shisien shisnem hadien ba ki la dep ka bet ka 
thung ia u Khaw u Kba ha ki Hali ki pynthor jong ki bad kaba ym 
don kano kano ka jingsiew ne ka bairung ia ki Nongpeitkai kiba 
wan peit ia kane ka jingpyniadaw Masi. 

Ka jingpyniadaw Masi rong ha shnong Mynsngat, Elaka u 
Doloi Nartiang ka long ka jingpyniadaw Masi kaba heh tarn ha 
Rilum Jaintia ha kaba ym tang arhar laihar ne arjur lai jur ki Masi 
Kyrtong kiba iakhun, hynrei da ki bun jur ne bun har ki Masi. Hangne 

U Doloi' ka Elaka Raliang ma C. Lyngdoh u dang kren pdiangj 
sngewbha la u Kongsan ma Thombor Shiwat CEM JHADC, ia ki 
MDC, ki riewkhmat ka Thain bad ia ki paidbah kiba wan peitkai 
ba ka sngi E-iadaw Masi ha ka 26/7/2014, ha madan Pamsna 
Laskein, Elaka Raliang. 

ruh ka jingpyniadaw ka shu long beit ka jingpyniadaw rong 
sngewbha kaba shisien shisnem hadien ba.la dep ka bet ka thung 
bad ha shwa ban lum ban lang ia u Kba na ki Hali ki pynthor jong ki 
bad hangne ruh ka jingpyniadaw kam don bynta ne jingiadei eiei 
bad ka Niam. 

Ha Elaka Nongjngi ha kaba kum kane ka jingpyniadaw Masi 
rong kaba shisien shisnem hadien ba la dep ka bet ka thung kba ka 
iaid lang ruh bad ka Niam. Ha Takhniang bad Nongjngi, Elaka 
Nongjngi ha shwa ki sngi pyniadaw Masi ki da knia uwei u Blang 
uba la jied kynsai napdeng ki Blang. 



Ki shnong kiba ju pynlong ia kane ka E-ladaw Masi rong 
kaba shisien shisnem ki long ha Madan Pamsna Laskein, Elaka 
Raliang, Umtyr-a Elaka Shangpung, Phramer Elaka Shangpung, 
Mynso Elaka Mynso, Takhniang-Nongjngi Elaka Nongjngi, Mukhla- 
Wahiajer bad Mihmyntdu Elaka Jowai.Ha baroh ki jaka la pynlong 
ia ka E-ladaw Masi ha kano kano ka sngi hadien ba la dep ka bet ka 
thung kba katba ha shnong Mihmyntdu pat ia kane ka jingpyniadaw 
Masi dei ban pynlong ha ka sngi kaba bud hadien ka shat niam 
Behdeinkhlam jong ka Raij Tuber. Ka E-ladaw ne pyniadaw Masi ka 
long kawei na ki jingialehkai (Sports) kaba ki longshwa manshwa ki 
pynialeh, pyniadaw ne pyniatur da ki Masi. Ka E-ladaw kaba shisien 
shisnem ka long beit beit ka jingpyniadaw rong sngewbha da ki 
trai Masi Kyrtong kaba khlem kano kano ka jinglum pisa na ki 
nongwan peitkai. 

Ka sngi E-ladaw ne ka sngi pyniadaw Masi rong ka dei ka 
sngi jinglehkmen. Wat lada kam don bynta eiei bad ka Niam, hynrei 
shwa ban sdang ka jingpyniadaw la don hi ka suit ka shor da ka 
yiad khuid 'yiad kyntang, ka sneng ka kraw, ka kyntu ka kynpham 
na u Doloi, u Pator bad na ki 'riewshemphang, ki kyntien sneng 
kyntien kraw kiba khia thew ban bha ban miat ka longbriew man 
briew bad ki paidbah ki da sngap bad shahskhor da ka jingsngewrit 

Ha ka pyniadaw Masi iathong pisa ym shym la pynlong tang 
shisien shisnem, hynrei kaba man la ka taiew lane kaba man la ka 
sngi. Ha kum kine ki jingpyniadaw wat lada ka don ka sneng ka 
kraw ka sneng ka kyntu ha shwa ban pyniadaw ne pyniatur hapdeng 
ki arliang mamla ba ym dei ban don kano kano ka lehbuit lehstad, 
lehmyntor lehmaya lane kano kano ka phrem ka slu (hapdeng ki 
trai Masi), hynrei pat kaba shongper bad shongkynrong bad kirn 
suitniew shuh namar ba kim sngewmyntoi bad ki thaw lad thaw 
lynti, ki buit ki stad la ka liang ka liang ban jop bad ban ioh pisa. 


Ki samla lud ha ka riam ka beit Muka-Dhara ha aka sngi iadaw II 
Masi ha Madan Pamsna Laskein. 

Ka jingpyniadaw Masi kaba shisien shisnem ym tang ba ka 
long ka rong biria bad ka Tamasa lehkmen, ka long ruh kawei na ki 
lad ban ia kynduh paralok iaki lok ne ia ki kur, ki kha kiba najan bad 
na jngai kiba la stem kim ju iakynduh shuh bad kaba pyniajan ia ki 
ha ka imlang ka sahlang, ka tipkur tip jait, ka tipkha tipman, ka 
tiplok tip jor, ka tip kher tip mer, ka tip ratap tip rabi bad ka tip 
snem tip kynsi. ( Tip kynsai tip pangrai ne tip ratap tip rabi tip kong 
tip boo ong ki Pnar) 

Ka pyniadaw Masi ka dei kawei na ki buit ba iohi jngai, ka 
bor pyrkhat, ka bor sngewthuh bad ka bor shemphang jong ki 
longshwa manshwa ym tang ba ka long ka rong biria Tamasa 
pynrbyrngia lehkmen kaba shisien shisnem ka wan rah ruh ia ka 
bha ka miat ha ka imlang kasahlang hapoh ka shnong ka thaw, ha 
ka Raij, ha ka Elaka bad ha ka jaitbynriew hi baroh kawei ha snieh 


KA IAOAW MASI KAWEI NA Kl JINGIALEHKAI (SPORTS) 


Ka iadaw Masi ka long kawei na ki jingialehkai kaba pyniatur 
da ki Masi Kyrtong ban iadaw. Ka sei ka rang biria pynbyrngia 
lehkmen jong ki longshwa manshwa bad kaba dangiaibteng haduh 



U ma Shanki Lyngdoh MDC u dangai jingkren katba ki Kynrem 
ki Lyndang ka thain kiba kynthup ia u ma Bison Roy lano MDC, 
ma Winning Garlan Sungoh MDC, ma Thombor Shiwat MDC ( 
CEM JHADC) ma Paul Synnah SDO PHE, u Doloi Raliang ma C. 
Lyngdoh bad kiwei kiba dang,shahskhor ia ka jingkren u ma 
Shanki. 


kine ki sngi. Ka jingpyniadaw Masi ka long ka jingpyniatur uwei u 
masi kyrtong pyrshah ia uwei . La pynlong ia kane shisien shisnem 
hadien ba la dep ka bet ka thungkba. la kane ka E-ladaw Masi ym 
shym la pynlong ha baroh ki Elaka ka Rilum Jaintia, hynrei tang ha 
ki katto katne ki Elaka kata ha Elaka Raliang, Nangbah, Mynso, 
Nongjngi, Shiliang Myntang, Jowai bad Elaka Shangpung. 


tohlfak aUtM 


Ka ladaw Masi ka dei ka rongtamasa lehkmen kaba shisngi 
bad ka ym don bynta eiei bad ka Niam. La katta rub ha shnong 
Takhniang bad Nongjngi, Elaka Nongjngi ka iaid lang bad ka Niam 
naba shwa ki sngi ka E-ladaw ki da knia uwei u Blang. Ka E-ladaw 
Masi ka dei kawei na ki jingialehkai kaba pynialeh da kaba pyniatur 
ia ki masi Kyrtong. Ha ka sngi pyniadaw Masi ki 'riewrangbah, ki 
longkmie, ki samla bad ki khynnah na ki shnong bapher bapher 
najan bad na jngai ka Elaka bad nabar ki iabeh bha ban wan peitkai 
bad ban iohi dala ki khmat ia ka jingiatur, iadung, iasuh bad ia tynrah 
jong ki masi da ki reng kiba nep hir hir uwei pyrshah ia uwei. 

KA SNGI E-IADAW MASI KA SNGI PYNI RONG. 

Ka sngi E-ladaw Masi ka dei ka sngi lehkmen bad ka sngi 
pyni-rong. Ki briew shynrang bad kynthei naduh ki Rangbah, ki 
Longkmie, ki Samla haduh ki Khynnah najan bad na jngai kirn ju 
pep ban wan peitkai bad ka dei ka sngi pyni-rong ha ka riam ka 
beit. Ki Rangbah, ki Longkmie, ki Samla, ki Khynnah bad ki Tymmen 
ki Kro hala ki riam ki riam ne ki Jainphong ki riam ki beit bha. Kiba 
don kiba eni ki riew Rangbah Jlis hala ka riam bad ka Jainspong 
Phali ne Muka. Ki longkmie, ki samla lud ha ka riam Ryndia, Muka, 
Thohsaru, Dhara bad ki jingdengkpieng ha ryndang bad dengkhadu 
ha ki kti. Ha ki por ba mynshwa, shwa ban mih kine ki jingsleh Pon 
bad sieh Powder ba bun jait, ha Khyllongsniuh ki tyosat syntiew 
"SYNTU LATANGJOO" kaba sma iewbih kum ki Pon bad ki Powder 
ka juk mynta. Ki khynnah hala ki Jainphong ba bun rong hala ki 
rang ki rong. Ha ki por kiba kham mynshwa kiba duk ki bym biang 
ki Jain ki Nep ki da ia pan kylliang tang ban ioh deng iohphong ha 
kum kane ka sngi jinglehkmen. 

KA MADAN E -IADAW MASI KA IEWBAH IEWSAN. 

Ha ka sngi pyniadaw Masi( pyniatur Masi) kaba shisien 
shisnem ka Madan kaba pynlong ia ka E -ladaw ka ia long la kumka 
lewbah lewsan kaba heh. 


mn 



Ha baroh sawdong jong ka Madan la dap smam da ki Dukan 
Sha, kl Dukan Ja bad ha ki por kiba kham mynshwa kham sha 
kyndong ki briew ki die 'yiad Um, 'yiad thnam, ka Kyiad kaba mih 
na kaba ki nongshet ki PDEM ki PYOH na ka jyndem kyiad. H»ka 
juk mynta ban lait na kano kano ka jingkren- sih krensang bad ka 
jingbun ktien ki buaid ki tangiang ia kane ka jingdie Kyiad be-ain 
bad die pathar la khang pyrshah ban die ha kum kane ka sngi rong 
lehkmen bad lada ki Nongpyniaid (Valunteers) ki lap ia ki 
Nongpynkhein ain ( die Kyiad) ki hap ha ka jingpynshitom kaba 
tyngeh bad ka kuna. 

Ha ka juk mynta ban rat diengkhong ia kane ka jingdie Kyiad 
be-ain bad die pathar kumba leh ha ki snem kiba la leitnoh nalor ki 
Nongpyniaidkam jong ka E-ladaw Masi la nang iarap shuh shuh 
ban khang Kyiad da ki Pulit sorkar kiba dei peit ia ka tnat Exise. 

Ha ka sngi E- ladaw ( pyniatur) Masi katba lah ban iohi da 
une u Nongthoh ha kane ka 26 July 2014, ha Madan Pamsna ( 
Laskein Elaka Raliang) la iohi ba katto katne ngut ki longkmie bad 
ki samla lud hala ka riam Tapmohkhlieh ki rah hala ki kti ia ki 
Shangsoh, Shangpai Shangwaidong,Shang Biri, Sikret, Shangkpu 
Mukruid, Kpu Langdong, Kpu Wasdain, Kpu Nai, Kpu Sla, Kpu Saru, 
Kpu Saburoi, Kpu Suwa, Tohja, Jashulia ( ..Kpu Laha bad kiwei de ki 
jait kpu ba bun jait ( Kpu tyndur). Kine ki Nongdie ki iaid ki ieng 
baroh shisngi ha baroh sawdong ka madan ban die jingdie. 

Ha ki Dukan Sha bad Dukan Ja halor Miej phriang ki Khurt, 
ki Pliang, ki Ketli, ki Shamoit, bad ki Khiewja Khiewdoh kiba dap 
smam da ka jadoh jalieh. Ha kine ki Dukan lah ban ioh ia ka 
Dohsniang, Dohsyiar, Dohkha, Pyllengsyiar, Dohjem, Dohkhleh, 
Dohsyrwa,Sohsaw, Dhunia, Shatni, Sohkhia, Salat, Sohjew; Karot, 
Jamerdoh, Pudina bad kiwei de ki jait jhur khlaw kiba la tylliat bad 
buh bha hala ki pliang ki pliang. 

U Chief Executive Member ka JHADC, ma Thombor Shiwat u 
Dang ai jingkren plie bad ka sneng ka kraw ha shwa ban sdang 
Ka E-iadaw masi ha Madan Pamsna 26 / 7 / 2014 . 


Ki briew kiba kham don kham em, kiba riewspah, kiba ioh kiba la ki 
rung ki mih ki bam ki dih na kawei ka dukan sha kawei ka dukan 
bad ym don uwei ne kawei ki ban ym rung sha ki dukan Sha bad ki 
dukan Ja bad ha kine ki dukan smam shjsmam dap briew baroh 
shisngi kiba rung kiba mih tat haduh ban dawai ka pyniadaw masi 
ba ki paidbah ki ieitphai sha la ki shnong ki shnong. 

Ha ki Raij bad ki Elaka kiba dang pynlong ia kane ka 
E -ladaw Masi rang kaba shisien shisnem ym tang ba ka long ka 
sngi kaba kmen ka long ruh ka sngi ban ia kyndub iala ki paralok 
kiba kirn shymta far kynduh la kham slem. Ka long shisha ka sngi 
kaba dap jingkmen ia ki paidbah ba ki iohi dala ki khmat ia ka 
jingiadaw ( iatur) jong ki Masi Kyrtong kiba la jied kynsai napdeng 
ki Masi Kyrtong. Shuh shuh ki ioh ruh ia ka sneng ka kraw, ka sneng 
ka kyntu na u Doloi, u Pator, na ki riewshemphang, na ki prohjabieng 
bad na ki khraw pyrkhat kiba ktik ia ki jingmut jingpyrkhat jong ki 
paidbah ban bha ban miat ka longbriew man briew. 

Ha kum kane ka sngi pyniadaw rang, ki Masi Kyrtong ki ban 
iakhun I kumba ki sngewthuh bha ba ha kin ia ia mih ha madan ym 
tang ban shu ia mih pyndep rukom ban pynkmen ia ki Nongpeitkai, 



hynrei ka jingiatynjuh bor haba shit haba shai ha madan, ha khmat 
ka pyrthei ki Nongpeitkai mano uba khlainbor bad ii ban rah ia ka 
nam jop (Champion). Ha kum kane ka sngi ki paidbah Nongpeitkai 
ki don ha ki lai kynhun. Ki ar kynhun kiba ieng pyneh daw la ka 
liang ka liang bad kawei pat ka kynhun ka bym iashah liang bad 
kaba shu iengpdeng. Ha kine ki ar kynhun ki don ruh kiba iathong 
bad iakop haia ka liang ka liang. 



U Doloi Raliang ma C. Lyngdoh u dang bat ia u Klongsko "Kyiad 
Pyrnah" ka 'yiadkhuid 'yiad kyntang hadien ba la dep ka suit ka 
shor, ka nguhblei bad ka pan ka kyrpad na u Blei ban bha ban 
miat ka longbriew manbriew ha shwa ban sdang ka E-iadaw 


Ha ka Eiaka Raliang bad ElakaShangpungwatlaka EHadaw 
Masi ka long ka pyniadaw rang kaba ym don bynta eiei ban ka Niam 
la katta ruh ha shwa ban sdang ka pyniadaw la don ka suit ka shor 
da ka Kyiad Um ia kaba la tip kum ka " PYRNAH" kaba la thep bha 
ha u Klongsoh. Da kane ka Kyisd Pyrnah u Doloi, u Pator, ki Rangbah 
shnong bad ki riewshemphang kiba la jied kiba pynlong ia kane ka 






ka E-ladaw Masi. Ha ka juh ka por lyngba kane ka suit ka shor da u 
Klong da u Skaw ki pan ki thon ia ka jingkyrkhu kyrdoh na u Blei 
Nongbuh Nongthaw najrong na tbian ba un pynlong ia kane ka 
sngi kaba suk kaba kmen, kaba iaid beit iaid ryntih bad ban pyllait 
na kano kano ka jngma jingmynsaw, na ka jingiakynroi, jingiakynat 
bad na kano kano ka sniew ka smeh ha kane ka sngi bad ha ki sngi 
bad kip or ki ban dangwan. Ha kane ka suit ka shor ki kyrpad ia u 
Blei ba Un theh ki jingkyrkhu kyrdoh ia ki Nongshong shnong ka 
Elaka ba kin iashongsuk shongsain, ban tipbriew ban tipblei, ban 
koit ban khiah bad ban bha ban miat u Khaw u Kba ha ki Hali ki 
Pynthorjong ki. 


Ha kane ka suit ka shor lada ka Kyiad ka tuid shar na 
rymmiang Klong sha khyndew, u Nongsuit u Nongshor u la 
sngewthuh shisyndon ba dang don kaei re kaei ka daw kaba dang 
dei ban leh ban pynsngewbha pynhun 1a ka mon ka jong u Blei ne 
ki Blei. Lada ka Kyiad ba ki suit ka neh tden ha rymmiang Klong 
khlem hap sha khyndew, kiba ia don lang hangta ki ia risa shaw. Ka 
jingneh ka Kyiad ha rymmiang Klong ka mut ba u Blei, ki Blei ki 
pdianghun ia kaei kaei kaba u Nongsuit Nongshor u pan u thon na 
ka bynta ka bha ka miat uba bun u balang. 


la kane ka thymmei sainpyrkhat la saindur da ki longshwa 
manshwa ban suit ban shor ban pan ka dak ka shin na ki Blei. Ka E- 
iadaw masi rang kam don bynta eiei bad ka Niam, hynrei da kaba 
leh kumne ka pynpaw pyrthei ba kum ka jaitbynriew Pnar Jaintia 
kum ka ka dustur shwa ban leh ia kano kano ka kam ki da pan 
hukum na u Blei na ki Blei. Ha ka juh ka por kat kum ka thymmei 
sainpyrkhat ki longshwa manshwa lah ban lait na ki para jingthaw 
bad ym lah lait pat na u Blei naba u Blei ka thymmei, ka tyllong bad 
ka tynrai jong ki jingbha baroh. 


:ae. 

Na ka ud ka nam jong u Nongsuit Nongshor, ka E-iadaw masi kam 
don bynta eiei bad ka Niam, hynrei kaba khmit sha u Blei lyngba ka 
suit ka shor ha shwa ban sdang ka E-iadaw masi, kumj ka jaitbynriew 
Pnar Jaintia ka ioh ia ka burom ka ijot ha Ijmat kiwei pat ki 
jaitbynriew ba ka long kajaitbynriewkaba tipbriewtioblei bad kaba 
buh ia kiei kiei baroh hapoh ka jingpyniaid jong u Blei. 



Hadien ka ainguh ka aidem bad ka pan ka thon jingkyrkhu 
kyrdoh na u Blei na ki Blei, ki ai pat ia ka sneng ka kyntu ia ki trai 
Masi Kyrtong ba kin pyniadawj pyniatur) iala ki Masi da ka jingkhuid 
mynsiem khlem kano kano ka lehbuit lehstad, ka leh Jadu ka leh 
Myntor bad khlem kanoT<ano ka Phrem ka Slu. Na ka liang ki trai 
Masi Kyrtong ha ka jingiakren baroh arliang ki pdiang da kaba 
sngewrit ia ka sneng ka kyntu kaba ki la ioh bad kin pyniadaw ( 
pyniatur) iala ki Masi ha ka hok bad da ka jingkhuid mynsiem . Haba 
la dep ka jingiakren, Ki trai Masi baroh arliang ki left t** w iala ki 
kyrtong bad beh ialam ia ki (Masi Kyrtong )shapoh madan ban 
sdang ia ka jingpyniadaw (pyniatur). 

Shwa ban pynrung ia ki Masi hapoh madan, ki 
Nongpyniaidkam (Volunteers) ki iaid sawdong ka madan ban khang 




( control) ia ki paidbah ba kim dei ban iatur shapdeng madan sha 
jan ki Masi Kyrtong laitnoh tang ki trai bad ki nongsharai jong ki 
kyrtong. Ki Masi haba ki iadaw uba rem u phet kulmar bad uba jop 
ruh u behthong wia wia ia uba rem. Ka jingkhang ia ki paidbah ban 
tur sha jan ki Masi ka long ka lad ban iada ia ki briew ban lait na 
kano kano ka jngmynsaw ha ka jingphet kulmar ki Masi Kyrtong. 

Ki Nongsharai ki iehnoh ia ki Masi bhur bad beh ia u Kyrtong 
sha madan E Iadaw. Ha madan baroh arliang ki trai kyrtong ki pyntur 
iala ki kyrtong kham shajan pyrshah uwei ia uwei pat. Ki Kyrtong 
haba ki iawan kham hajan ki sangeh shiphang arphang bad ia peit 
dom uwei ia uwei. Ha kane ka jingiasangeh jong ki kaba shiphang 
arphang ka long ka por ha kaba ki ia nujor iala ka rynieng ka ryniot 
mano uba kham heh met uba kham bha reng bad mano uban jop. 


Hadien ka jingiasangeh kaba shiphang arphang ki kyrtong 
ki la sdang ban kyrhuh, peit mat dom uwei ia uwei, ki trud khyndew 
bad shut reng da kaba tong khyndew. Ha kane ka por ka long ka 
por ba ki shat ki khein mano ban jop bad mano ban rem. Haba la 
dep ka trud bad tong khyndew, ki pyndem la ki khlieh, ki iaid 
kynriang, ki pynieng la kit dong, pynkhun la u ryngdang ( Tymmiah 
ong ki Pnar) ki pynthiah la ki reng kiba la lit nep bha u trai bad ki 
sdang banjiyrsat uwei ia uwei. 

Hamar kane ka por ki trai masi ki khynniat iala ki kyrtong 
ba kin ia kynrup. Tang mar shu ia jan ki kynrup thrait, ki kyrshan 
triang iala ki kti ki kjat ha khyndew bad iangiat uwei ia uwei. Ha 
kane ka iangiat bad sangah khlieh la riew ka jingsawa ba ia tyngkhuh 
ki reng sngew ba baroh arliang ki kyrtong kin khein kin kdiah ki 
reng jong ki. 


Ha ka jingiatur ki kyrtong baroh arliang kim ailad uwei ia 
uwei ban ioh dung ioh tynrah. Kid a pyndonkam ia ka buid ka bor 

mar ia ngiat khlem da kynran dien. Kid a pynkhlh la u ryndang 
dapksah bad tynruh thrait na ka mon thrait na ka diang da ki reng 
kiba nep hir hlr. 


Ha ka jingialeh ym ju don kiba jop baroh arliang, hynrei don 
uba rem baddon uba jop. Don ki Masi kiba dukhi khait. Hateng 
hating u Kyrtong uba kham tlotbor u phet bad u phaidien biang 
ban iakhun haduh ban da mihsnam bad mynsawjur. Uba kham 
tlotbor u shah dung shah tynrah ha uba khlain bad kyllon ha madan. 
Haba kumne u trai masi uba shahrem u tur bad sympat ia uba khlain 
ba u kyrtong uba tlot bad shahrem un ym iap ha madan. Ha kiba 
bun ki khep u kyrtong uba shah rem urn ju phaidien u phet ban lait 
im bad urn khein briew shuh ia ki Nongpeitkai, u prong bad phet 
syllat naphang tang ban lait im. 



Pamsna Ki Pulit pahara ha ka sngi E-iadaw masi kiba peitngor 
la ka jingdie Kyiad pathar be-ain bad ka madan E-iadaw Masi 
la kum ka lewbah lewsan ( Madan 26 / 7 / 14 ). 



, 





Ki paidbah tang shu iohsngew ba riew ki reng masi bad ka jingrisa 
ki paidbah ha madan, kiwei pat kiba don ha ki Dukan Sha, Dukan 
Jadoh, Jalieh bad kiba kham sha pajih ki iamih sha madan ha ka 
pyrta ka risa bad iashah ha la ka liang ka Hang. Katba dang iadung 
iasuh ki Kyrtong katta ki paidbah ki la nang ia risabad ia pyrta kham 
jam. 


JAW UMMAT KI KYNTHEI KIBA LUNG MYNSIEM. 

Ki paidbah kiba iohi ia ka jingiakhun ki Masi Kyrtong ki 
nangpynjur ka jingiarisa bad katba nangiarisa khihwin ki Masi 
kyrtong pat kitai ha madan ki nangiakhyrwit thrait shithrait bad 
hateng hateng ki shu ia pyndei khlieh bad iapeit matdom uwei ia 
uwei, nangta ki ia khyrwit biang bad ia ngiat uwei ia uwei. Katba 
nangiaid ka por kitai ki nang ia tlotbor bad ki kjatdien kim 
nangkyrshan shuh bad uba tlotbor u kyllon bad shahdung haduh 
ban da dem khlop hajuh. Phlei ka snam uba shahdung kumba 
kynshait na Ktang. 

Katba ki Masi Kyrtong ki dang iatynrah, iadung, iasuh ki 
shynrang briew ki nangpynjur ka halla ka risa, ki kynthei bapli pat 
kiba lung mynsiem ki lynniar bad jaw-ummat ban iohi ia ka jingiaum 
snam ki kyrtong bad pyrta hfiew ban pynkynriah bad pynkhlad ba 
kin ym ia iap ha madan. Ha kum kine ki jingpyniadaw rang ki 
paidbah ki ieng hala ka liang ka liang. Kiba ieng na ka liang uba jop 
ki risa kmen katba na ka liang uba rem ka kynjah jar. 

Ha ka E- ladaw Masi rong kab shisien shisnem ym shym la 
pyniadaw ne pyniatur tang shijur arjur lane shihar arhar, hynrei da 
ki bun jur ne bun har ki kyrtong kiba wan ialam da ki shnong bapher 
bapher napoh ka Raij, napoh ka Elaka bad ka sdang naduh kynrong 
sngi haduh nohphaisngi bad haba bun tylli ki Masi ka kut haduh 
ban da kem iongrein. 

Ka sngi iadaw masi ka long ka sngi ka jingkmen, haba duna 
ki Masi kyrtong ban pyniadaw, ki Nongpyniaid ka iadaw Masi ki 
buh da ki programme jingialehkai bapher bapher ban pynbyrngia 
ia ki paidbah kum ka Jingiatan tylle ( Tug of War) ka laphet- phari 
( Race), ka laslait ( Wrestling) bad kiwei de ki jingialehkai kawei ka 
shnong pyrshah ia kawei. 

Haba kut ka jingpyniadaw Masi wur pra u paidbah ban 
leitphai sha la ki shnong ki shnong. La katta ruh ka jingiakren ia 
khana kam kut tang ha madan E-ldaw Masi, hynrei ki da ia parom 
da ki sngi bad da ki bnai ia kaei kaei kaba ki ia iohi ha madan E- 
ladaw Masi. 


**** 




HAKASNGI E-IADAW MASI. 


Hakasngi E=iadawmasi, 

Ka waman chisien chisnem 
Wa ki lok warim, 

Sngiawsuk u iachem. 

Hawa iachem chisien chisnem, 

Katwon wabih wabang, 

Ki lok warim thyme leh iachem. 

Chisien chisnem deilang. 

U iachem chisien chisnem tohkhat, 

Warn sngiaw kwah de u iakhlad, 
la sngiawbha warngain para-l, 

Kam wapait iadaw Masi. 

Ha ka sngi E-iadaw Masi, 

Da myllien lut yeitu yeini, 

Ki lok thyme leh iachem I, 

Ki lok warim leh kini. 

Hawa iachem u ia parom ym pep, 
la I por katni yeiwa da dep, 

I por tympang leh itu I por silet leh itu, 

Kymmoo yongdien wow rakhai suhsner suhkhu. 

Ha ka sngi E-iadaw Masi, 

la ki lok warim wym iachem ki-ki, 

Hon lym iachem ki-ki, 

Nguh ki yow Blai wow kyrkhu ia ki. 

Kut ka E-iadaw Masi, 

Ki paidbah leh pra-lut wet ki. 

To ialai suk iachem wan I, 

Ha kawi tewan ka E iadaw Masi. 

Da u luh u Nonathoh. 

1. Ka History lyngkot ka Parish Khliehriat. 

2. Ka Samla Labang. 

3. The History of the People of the Labang-Nongphyllut and 
Pangam Raliang. 

4 . U Joseph bakhuid ka nuksa ba shynna ka jingim babha. 

5. Ka Khanatang u Hynniewtrep kat kum ka sainpyrkhat ki 
Labang- Nongphyllut. 

6. U Bishop Vincent Kympat. 

7. Ka Pynhiar Synjat Lator bad ka shongkha shongman. 

8. Satang ka jingjar lano yn suk. 

9. Shano kan ialam. 

10. Ka E-iadaw Masi ka rongbiria lehkmen ki longshwa 
manshwa. 


***** 


PubHshod by ShrL M*M.Thaiang and Printed at Naw T*ch Pr*ss Lathadlaboh 
( Ud-stacttum )Jowai. 


